钦定古今图书集成/历象汇编/庶征典/第094卷 > 《天庆观祈雨青词》前人
## 钦定古今图书集成/历象汇编/庶征典/第094卷 > 《天庆观祈雨青词》前人

临民而思裕民，莫急丰穰之愿；得雨而复望雨，实由
真切之诚。辄贡忱辞，僭干洪造。伏念臣猥叨谬渥，擢
守便州。初无善政以慰群情，但有过举以伤和气。故
于莅事之始，即致亢旸之菑。朝夕省愆，殆如焚灼。云
霓在望，何啻渴饥。亟蒙覆物之仁，洊降及时之泽。平
壤已闻于沾洽，高田犹虑于焦枯。爰即真宫，敬陈法
“醮。冀垂矜悯，更始滂沱。百谷用成，迄遂有年之喜。蒸
民乃粒，无贻艰食之忧